A s’amigu Nicolinu
(Poesia dedicada a s’amigu A. Nicolinu)
Ulassa, s’unu de arbili 2005

Antoni narad che poeta veru
Narad chi cantad comente a Mereu
Peppinu fidi unu poeta intreu
E i lu giamaian su misteru

Invece tue ses su disisperu
Ca cantas male ind’unu modu feu
Su cantu tou non poned recreu
Ch’est boriosu privu ‘e cunsideru

Cand’intonas sa tua cantilena
Sa zente chi ascurtad faghes trista
Pritte non tenes poetica vena.

De sos poetas non sese in sa lista;
Ses meda bravu che azionista
Però in su cantare faghes pena.